[Syksy 2023: Tasa-arvo- ja yhdenvertaisuuskyselyjen koonnit](https://peda.net/tervola/lapinniemen-koulu/opehuone/tt/yhdenvertaisuus-ja-tasa-arvo-2022-23/syksy-2023-tasa-arvo-ja-yhdenvertaisuuskyselyjen-koonnit" \l "top)

Tasa-arvo- ja yhdenvertaisuustyötä tehdään tiimivetoisesti. Tiimi paneutuu koulun tasa-arvo- ja yhdenvertaisuusasioihin. Tiimi järjestää kyselyn oppilaille ja käyttää hyväksi kyselyn tuloksia seuraavan lukuvuoden tasa-arvo- ja yhdenvertaisuustyön suunnittelussa.

 Vkoilla 46-47 on järjestetty 4-9 luokille sekä lukiolaisille tarkentava tasa-arvo- ja yhdenvertaisuus-kysely. Tuloksina voidaan todeta, että...

**Yläkoulu:**

Suurin osa oppilaista kokee saavansa tasapuolista palautetta ja kokee, että erilaiset tarpeet huomioidaan, käytänteet ja tavat ovat sukupuolesta riippumattomia. 98% ei ole kokenut tulevansa sukupuolisen ja seksuaalisen häirinnän kohteeksi. Syrjintää on kokenut 8 % ja sen on kohdistunut ulkonäköön, sukupuoleen tai se on ollut rasistista. Syrjinnän kokeneista suurin osa on kertonut henkilökunnalle ja siihen on puututtu.

Tasa-arvo voidaan edistää olemalla tarkempia, puhumalla, puuttumalla ja valistamalla.

Turvallista ilmapiiriä luo säännöt ja niiden valvominen. Kouluun lähtee mielellään 52 % vastanneista. Suurin syy tyytymättömyyteen on tylsyys, väsymys tai ettei tykkää koulusta. Tärkeänä pidetään hyviä kaverisuhteita, ja tutkimuksen mukaan 97% on kavereita, vaikkakin kaikki eivät niitä välttämättä toivo. Hyvä ruoka, vire/jaksaminen, mieliaineet ja uuden oppiminen lisäävät koulutyytyväisyyttä. Kouluviihtyisyyttä voisi tutkimuksen mukaan parantaa sillä, että kaikki noudattavat sovittuja sääntöjä, rasismiin ja huuteluun puututaan ja kaikkia kunnioitetaan.

**Alakoulu: (4-6 luokat)**

Yli 70% oppilaista koki, että he saavat palautetta tasapuolisesti ja heidän tarpeet huomioidaan tasapuolisesti. Alakoulun tavat ja käytänteet koettiin tasapuoliseksi sukupuolesta riippumatta.

Muutama (4hlöä) oppilas on havainnut tai kokenut syrjintää johtuen esim. ihonväristä tai sukupuolesta ja niihin on kouluntoimesta puututtu.

Tasa-arvoa ja yhdenvertaisuutta ehdotetaan edistettäväksi ryhmätöillä, jossa osaavat auttavat toisia ja samalla opetetaan/opitaan työskentelemään ryhmässä. Ja että kaikkia arvostetaan saman verran ja hyviä merkintöjä laitetaan kaikille ansaitseville.

Lähes kaikki kokevat koulun turvalliseksi, minkä kerrotaan johtuvan kavereitten ja yhteisten sääntöjen lisäksi opettajien ja välituntivalvojien asioihin puuttumisesta. Myös muut turvalliset aikuiset, kuten kuraattori, luo turvallisuutta.

Yli 70% lähtee mielellään kouluun, mutta mielekkyyttä vähentää aikaisesta koulunalusta johtuva väsymys, kiinnostamattomuus ja tylsyys. Myös kaverittomuus tai ongelmat kaverisuhteissa; kiusaava läpänheitto mainittiin sekä runsaat kotityöt mainittiin koulun mielekkyyttä vähentävinä syinä.

Lähes kaikilla oli koulussa kaveri, mutta yhteenkuuluvuutta voisi lisätä ryhmätöillä ja sillä, että kaikki otettaisiin mukaan sukupuolesta ja tuttuudesta riippumatta.

Alakoululaisen hyvä koulupäivä olisi lyhyt, helppo, läksytön ja kokeeton. Se sisältäisi vain lempiaineita, mukavaa tekemistä ja hyvää ruokaa (jopa herkkuja/donitsia;), opet olisivat hyvällä mielellä ja oppilaat ei rymyäis eikä heittäs läppää vaan saisi olla kavereitten kanssa.

Lapinniemen alakoulua ehdotetaan parannettavaksi siten, että ketään ei haukuttais, kiusattais eikä syrjittäisi eikä kukaan jäisi yksin. Oppilaat toivovat enemmän yhteistyötä toistensa kanssa ja sitä, että he saisivat vaikuttaa asioihin. Toivottiin myös lepotuokioita, pitempiä välitunteja, pakkasrajan alentamista –15 asteeseen, opetuksessa enemmän normaalia taulun käyttöä, parempaa kouluruokaa ja lisää ulkoleikkivälineitä esim. hämähäkkikeinua.  